Document ID: 32009R0267

UREDBA KOMISIJE (ES) št. 267/2009
z dne 1. aprila 2009
o spremembi Uredbe (ES) št. 1295/2008 o uvažanju hmelja iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 192(2) in člena 195(2) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1295/2008 (2) v Prilogi I določa seznam agencij v tretjih državah, pooblaščenih za izdajo spričeval, ki spremljajo hmeljne proizvode, uvožene iz teh držav. Navedena spričevala se priznajo kot enakovredna certifikatu iz člena 117 Uredbe (ES) št. 1234/2007.
(2)
Ustrezne službe v tretjih državah so odgovorne za posodabljanje podatkov iz Priloge I k Uredbi (ES) št. 1295/2008 ter za sporočanje podatkov službam Komisije v duhu tesnega sodelovanja.
(3)
Hrvaška in Srbija sta se obvezali, da bosta izpolnjevali zahteve, določene za trženje hmelja in hmeljnih proizvodov, ter sta eno izmed agencij pooblastili za izdajo spričeval o enakovrednosti. Ta spričevala je zato treba priznati kot enakovredna certifikatom Skupnosti in proizvode, na katere se nanašajo, sprostiti za prost pretok.
(4)
Uredbo (ES) št. 1295/2008 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga I k Uredbi (ES) št. 1295/2008 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. aprila 2009

Labels: 3
17
5